Гукъыдэж зиIэхэр
Бадзэуэгъуэм и 4-14-хэм Шэрэдж куейм и Ак-Кая щIыпIэм Урысей Федерацэм альпинизмэмкIэ и чемпионат щекIуэкIынущ.
«Спринт» мардэм тету къалэ зэмылIэужьыгъуэхэм къикIа гупхэм я зэфIэкI щагъэлъэгъуэн хуейщ 5Б гугъуагъ зиIэ маршрут пщыкIузым.
Зэхьэзэхуэм хэтыну гукъыдэж зэраIэмкIэ тхыгъэ къагъэхьащ Москва, Санкт-Петербург, Томск къалэхэм, Иркутск, Свердлов, Челябинск, Воронеж, Ростов областхэм, Красноярск, Ставрополь крайхэм, Бурятие республикэм.
«Безенги» альпинист базэм и унафэщI Анаев Алий зэрыжиIэмкIэ, зэхьэзэхуэр бадзэуэгъуэм и 4-м Ак-Кая бгым и лъапэм къыщызэIуахынущ.
Бадзэуэгъуэм и 6-м гупхэр маршрутхэм техьэнущ икIи бадзэуэгъуэм и 13-м сыхьэт 15-м къекIуэлIэжынущ.
Зэхьэзэхуэр «Безенги» лагерым щызэхуащIыжынущ. ЕхъулIэныгъэ зыIэрызыгъэхьэхэм щIыхь тхылъхэр иратынущ.
Чабдаров Мурат.
